Dauveiqaravi yalodina kei na dauveiqaravi ca (45-51)
24 Ni biubiu mai na valenisoro o Jisu eratou qai lako vua na nona tisaipeli me ratou vakaraitaka vua na vale kece ena valenisoro.2 E kaya vei ratou o Jisu: “Dou sa raica na ka kece qo? Au tukuna vakadodonu vei kemudou, era na sega ni veitaqataqai tale tiko va ya na vatu, era na talaraki kece.”+3 Ni dabe toka o Jisu ena Ulunivanua ni Veiolive, eratou lako vuni vua na tisaipeli ratou qai tarogi koya: “Ni tukuna mada vei keitou se na yaco ninaica na veika qo, na cava tale ga na ivakatakilakila ni nomuni tiko,*+ kei na ivakataotioti ni veika vakavuravura?”*+4 E sauma vei ratou o Jisu: “Dou qarauna me kua ni dua e vakacalai kemudou,+5 ni levu era na vakayagataka na yacaqu ra qai kaya, ‘O yau na Karisito,’ era na vakacalai kina e levu.+6 Dou na rogoca na ivalu kei na itukutuku ni ivalu. Dou kua ni domobula, nira na yaco mada na ka kece qo, ia e se bera ga na icavacava.+7 “Era na veivaluvaluti na veivanua kei na veimatanitu,+ ena vakilai na leqa ni kakana+ qai yaco tale ga na uneune ena levu na vanua.+8 Na ka kece qo era itekitekivu ni veika rarawa.9 “Era na soli kemudou na tamata mo dou vakararawataki+ ra qai vakamatei kemudou,+ era na cati kemudou na veimatanitu ena vuku ni yacaqu.+10 Era na tarabe tale ga e levu, era na veibukiveretaki ra qai veicati.11 Era na basika mai e levu na parofita lasu ra qai vakacalai ira e levu,+12 ni tubu na ivalavala tawadodonu, ena batabata na nodra loloma e levu.13 Ia o koya e vosota me yacova na icavacava ena vakabulai.+14 Ena vunautaki mada na itukutuku vinaka qo ni Matanitu ni Kalou ena veiyasa i vuravura me ivakadinadina ina veimatanitu kece,+ sa na qai yaco na icavacava.15 “O koya gona, ni dou raica ni sa tiko ena vanua tabu+ na ka vakasisila e dauveivakarusai a tukuna na parofita o Taniela, (me yalomatua o koya e wilika,)16 mera dro sara ina ulunivanua o ira na tiko e Jutia.+17 O koya e tiko e delanivale me kua tale ni lako sobu ina nona vale me lai kauta na nona iyau,18 o koya tale ga e tiko ena nona iteitei me kua ni suka me lai kauta na nona isulu e sau.19 Era na rarawa na yalewa bukete kei ira na vakasucu gone tiko ena siga ya!20 Dou masulaka tiko mo dou kua ni dro ena vulaililiwa se Siga ni Vakacecegu,21 ni na qai yaco na veivakararawataki levu+ ena ivakatagedegede e sega ni bau vakilai vakadua mai na ivakatekivu kei vuravura me yacova mai qo, io, ena sega tale ni qai yaco e muri.+22 O koya gona, ke sega ni vakalekalekataki na gauna ya, ena sega ni dua e bula rawa, ia ena vakalekalekataki+ na gauna ya ena vukudra na digitaki.23 “Ke dua e qai kaya vei kemudou, ‘Raica! Sa tu qo na Karisito,’+ se ‘Sa tu ya!’ Dou kua ni vakabauta.+24 Era na basika mai na Karisito lasu kei na parofita lasu+ mera vakaraitaka eso na ivakatakilakila lelevu kei na ka veivakurabuitaki mera veivakacalai kina,+ ke rawa, o ira mada ga na digitaki.25 Raica! Au sa vakasalataki kemudou rawa qo.26 Ke dua gona e kaya vei kemudou, ‘Raica! Sa tiko o koya mai veikau,’ dou kua ni lako, se, ‘Raica! Sa tiko o koya ena vanua vuni,’ dou kua ni vakabauta.+27 Na gauna ena tiko* kina na Luve ni tamata+ ena vaka ga na rarama ni tibi ni liva e laurai mai na tokalau me lai yaco sara ina ra.28 Na vanua e tiko kina na yago mate era na soqoni vata+ kina na ikeli.29 “Ni oti ga na gauna ni veivakararawataki ya, ena vakabutobutotaki na matanisiga,+ ena sega ni cila na vula, era na lutu mai lomalagi na kalokalo, era na yavavala na veika kaukaua ni lomalagi.+30 Ena qai basika mai lomalagi na ivakatakilakila ni Luve ni tamata, era na qai tavimabu ena vakaisaisa na yavusa kece e vuravura,+ era na raica tale ga na Luve ni tamata+ ni lako mai ena o kei lomalagi ena lewa kei na lagilagi e sega ni tukuni rawa.+31 Ena qai talai ira nona agilosi ena domo ni biukila rogo levu, era na kumuni ira vata na nona digitaki mai na matanicagi vava, mai na iyalayala ni lomalagi e dua ina iyalayala ni lomalagi adua.+32 “Dou vuli mai na ivakatautauvata ni vunilolo: Ni rovu mai na tabana qai belebele na drauna, dou kila sara ni sa voleka na vulaikatakata.+33 Ni dou raica tale ga na ka kece qo, dou kila ni sa voleka sara o koya e katuba.+34 Au tukuna vakadodonu vei kemudou, ena sega ni takali na itabatamata qo ena yaco mada e liu na ka kece qo.35 Ena takali o lomalagi kei vuravura, ia na noqu vosa ena sega sara ni takali.+36 “E sega ni dua e kila na siga ya kei na kena aua,+ era sega ni kila na agilosi mai lomalagi, e sega ni kila na Luvena, e kila duadua ga o Tamana.+37 Na gauna ena tiko* kina na Luve ni tamata+ ena vaka ga na siga i Noa.+38 Ena veisiga ni bera na waluvu, era kana, era gunu, era vakawati na tagane kei na yalewa, me yacova na siga e vodo kina i waqa o Noa,+39 era sega ni bau kauai me yacova ni tekivu na waluvu qai kuitaki ira kece,+ ena vaka kina na gauna ena tiko kina na Luve ni tamata.40 Erau na tiko ena iteitei e rua na tagane, ena kau e dua, ena biu mai e dua.41 Erau na qaqaqi tiko e rua na yalewa, ena kau e dua, ena biu mai e dua.+42 Mo dou yadra tiko gona ni dou sega ni kila na siga ena lako mai kina nomudou Turaga.+43 “Ia mo dou kila tiko qo, ke kila na itaukeinivale na gauna ena lako mai kina na daubutako,+ ena yadra tiko ga me kua ni basu nona vale.+44 Mo dou vakarau+ tale tu ga ni na lako mai na Luve ni tamata ena aua dou sega ni namaka.45 “O cei mada na dauveiqaravi yalodina e vuku, e lesia na nona turaga me qaravi ira na nona lewenivuvale, me solia vei ira na kedra kakana ena kena gauna donu?+46 Ena marau na dauveiqaravi oya ke cakava tiko na nona itavi ena gauna e lako mai kina nona turaga!+47 Au tukuna vakadodonu vei kemudou, ena lesi koya na nona turaga me lewa na ka kece e taukena.48 “Ia ke kaya e lomana na dauveiqaravi ca ya, ‘Sa rui bera na noqu turaga,’+49 mani mokuti ira nona itokani dauveiqaravi, e kana qai gunu vata kei ira na daumateni,50 ena qai lako mai na nona turaga na dauveiqaravi ya ena siga e sega ni namaka kei na aua e sega ni kila,+51 ena totogitaki koya vakaca sara qai wiliki koya vata kei ira na dauveivakaisini. Oya na vanua ena lai tagi qai katibati kina.+
fij_Latn fij_Latn